
Vadovaudamasis Lietuvos Respublikos kelių įstatymo 20 straipsniu,
t v i r t i n u Sutikimų naudotis valstybinės reikšmės keliais važiuojant didžiagabaritėmis ir (ar) sunkiasvorėmis transporto priemonėmis išdavimo ir naudojimo tvarkos aprašą (pridedama).

2012 m. balandžio 23 d. įsakymu Nr. 3-289
(Lietuvos Respublikos susisiekimo ministro
2023 m. kovo 2 d. įsakymo Nr. 3-87 redakcija)

SUTIKIMŲ NAUDOTIS VALSTYBINĖS REIKŠMĖS KELIAIS VAŽIUOJANT
DIDŽIAGABARITĖMIS IR (AR) SUNKIASVORĖMIS TRANSPORTO PRIEMONĖMIS IŠDAVIMO IR NAUDOJIMO TVARKOS APRAŠAS

 SKYRIUS


. Sutikimų naudotis valstybinės reikšmės keliais važiuojant didžiagabaritėmis ir (ar) sunkiasvorėmis transporto priemonėmis išdavimo ir naudojimo tvarkos aprašas (toliau – Aprašas) nustato prašymų išduoti sutikimą naudotis valstybinės reikšmės keliais važiuojant didžiagabarite ir (ar) sunkiasvore transporto priemone (toliau – prašymas išduoti sutikimą) arba važiavimo valstybinės reikšmės keliais didžiagabarite ir (ar) sunkiasvore transporto priemone deklaracijos (toliau – važiavimo deklaracija) pateikimo, nagrinėjimo, sutikimų naudotis valstybinės reikšmės keliais važiuojant didžiagabarite ir (ar) sunkiasvore transporto priemone (toliau – sutikimas) išdavimo ir naudojimo tvarką. Esminiai sutikimų išdavimo reikalavimai nustatyti Lietuvos Respublikos kelių įstatymo 20 straipsnyje.
. Apraše vartojamos sąvokos suprantamos taip, kaip jos apibrėžtos Kelių įstatyme ir Lietuvos Respublikos saugaus eismo automobilių keliais įstatyme.

 SKYRIUS


. Sutikimus išduoda akcinė bendrovė Lietuvos automobilių kelių direkcija (toliau – Direkcija). 
. Norint gauti sutikimą, Direkcijai interneto svetainėje būtina pateikti: 
. prašymą išduoti sutikimą, kuriame nurodomi šie duomenys: 
. didžiagabaritės ir (ar) sunkiasvorės transporto priemonės savininkas ar valdytojas (vardas ir pavardė ar pavadinimas), jo adresas, telefono numeris, elektroninio pašto adresas (arba savininko ar valdytojo įgalioto asmens telefono numeris, elektroninio pašto adresas, kai prašymą teikia įgaliotas asmuo);
. detalus važiavimo į vieną pusę maršrutas (nurodomi maršruto pradžios ir pabaigos punktų adresai arba pasienio kontrolės punktų pavadinimai ir valstybinės reikšmės kelių, kuriais bus važiuojama, numeriai, kai prašoma išduoti sutikimą važiuoti vieną kartą);
. prašomo sutikimo rūšis (važiuoti vieną kartą, mėnesiui arba metams);
. važiavimo ar važiavimo pradžios, jeigu važiuojama ilgiau kaip vieną dieną, data arba, jeigu prašoma sutikimo mėnesiui ar metams, sutikimo galiojimo pradžios data;
. duomenys apie didžiagabaritę ir (ar) sunkiasvorę transporto priemonę:
. markė (-ės), modelis (-iai), valstybinis (-iai) registracijos numeris (-iai), rūšis (automobilis, traktorius, savaeigė mašina, priekaba, puspriekabė), naudojamų degalų rūšis (ar naudojami alternatyvieji degalai);
. transporto priemonės ar jų junginio gamintojo nustatyta didžiausioji leidžiamoji masė (tonomis);
. transporto priemonės ar jų junginio ilgis, plotis ir aukštis su kroviniu (metrais);
. transporto priemonės ar jų junginio masė su kroviniu (tonomis);
. ašių skaičius, tipas (vairuojamoji, varančioji ar su suporintais ratais), pakabos tipas (pneumatinė ar jai lygiavertė pakaba), atstumai tarp ašių (metrais) ir jų apkrovos su kroviniu (tonomis);
. vidinis ir išorinis posūkio spinduliai (metrais);
. krovinio pavadinimas, jo tipas (dalijamas ar nedalijamas), masė (tonomis) ir matmenys (metrais);
. transporto priemonės (-ių) registracijos liudijimo kopiją (-as), jeigu transporto priemonė (-ės) registruota (-os) ne Lietuvos Respublikoje ir jos rūšis yra traktorius arba savaeigė mašina.
. Prašymą išduoti sutikimą ir reikiamus dokumentus pateikia ir už pateiktų duomenų tikslumą ir teisingumą atsako didžiagabaritės ir (ar) sunkiasvorės transporto priemonės savininkas ar valdytojas ar jo įgaliotas asmuo (toliau – asmuo). 
. Asmuo, siekiantis gauti sutikimą vežti krovinį vadovaudamasis Kelių įstatymo 20 straipsnio 22 dalimi, be dokumentų, nurodytų Aprašo 4 punkte, taip pat turi pateikti išsamią važiavimo maršruto analizę, apimančią kelio juostos ir kelio statinių laikančiųjų konstrukcijų savybių ir būklės įvertinimą, kaip numatyta Kelių įstatymo 20 straipsnio 22 dalies 1 punkte. 
. Atliekant važiavimo maršruto analizę, prireikus papildomai gali būti pasitelktos atestuotų specialistų, kurių kvalifikacija leistų atlikti išskirtinių maršruto elementų ekspertinį vertinimą, paslaugos. 
. Apie Direkcijoje gautą prašymą išduoti sutikimą asmuo elektroninių ryšių priemonėmis informuojamas ne vėliau kaip kitą darbo dieną nuo prašymo išduoti  sutikimą gavimo Direkcijoje dienos. 
. Kai važiuojama Alytaus miesto, Druskininkų, Kauno miesto, Klaipėdos miesto, Marijampolės, Palangos miesto, Panevėžio miesto, Šiaulių miesto, Vilniaus miesto savivaldybių teritorijose esančiomis gatvėmis, kurios yra valstybinės reikšmės kelių tąsa ir kurių nevaldo Direkcija, Direkcija su minėtomis savivaldybių administracijomis prašyme išduoti sutikimą nurodytą važiavimo maršrutą derina tokia tvarka:
. Direkcija prašyme išduoti sutikimą nurodytą važiavimo maršrutą pateikia suderinti ne vėliau kaip kitą darbo dieną nuo minėto prašymo ir reikiamų dokumentų gavimo Direkcijoje dienos; 
. važiavimo maršrutą derinančios savivaldybių administracijos suderina prašyme išduoti sutikimą nurodytą važiavimo maršrutą arba motyvuotai atsisako derinti važiavimo maršrutą ne vėliau kaip per 1 darbo dieną nuo Direkcijos prašymo suderinti važiavimo maršrutą gavimo dienos; jeigu važiavimo maršrutą derinančios savivaldybių administracijos per 1 darbo dieną nuo Direkcijos prašymo suderinti važiavimo maršrutą pateikimo dienos nepateikia Direkcijai atsakymo, laikoma, kad važiavimo maršrutas yra suderintas.
. Direkcija, suderinusi prašyme išduoti sutikimą nurodytą važiavimo maršrutą, ne vėliau kaip kitą darbo dieną apskaičiuoja konkretų mokesčio už naudojimąsi valstybinės reikšmės keliais važiuojant didžiagabaritėmis ir (ar) sunkiasvorėmis transporto priemonėmis dydį ir informaciją apie jį perduoda  asmeniui prašyme išduoti sutikimą nurodytu elektroninio pašto adresu.
. Direkcija, gavusi pasirašytą didžiagabaritės ir (ar) sunkiasvorės transporto priemonės savininko ir kelio savininko sutartį dėl kelio ir (ar) kelio statinių paprastojo ar kapitalinio remonto, kaip numatyta Kelių įstatymo 20 straipsnio 22 dalies 2 punkte, apskaičiuoja konkretų mokesčio už naudojimąsi valstybinės reikšmės keliais dydį ir informaciją apie jį perduoda asmeniui prašyme išduoti sutikimą nurodytu elektroninio pašto adresu. 
. Direkcija, gavusi duomenis apie sumokėtą mokestį, ne vėliau kaip kitą darbo dieną išduoda sutikimą, išskyrus sutikimą, kai važiuojama likviduoti įvykį ar šalinti jo padarinius, kuris išduodamas iš karto apskaičiavus mokestį, tačiau dar nesumokėjus mokesčio.
. Sutikimas išduodamas arba motyvuotai atsisakoma jį išduoti Kelių įstatymo 20 straipsnyje nustatytais terminais ir sąlygomis. 
. Sutikime nurodoma:
. sutikimą išdavęs subjektas – Direkcija; 
. sutikimo numeris;
. sutikimo išdavimo data ir laikas;
. sutikimo rūšis;
. sutikimo galiojimo laikotarpis;
. didžiagabaritės ir (ar) sunkiasvorės transporto priemonės savininkas ar valdytojas (pavadinimas arba vardas ir pavardė), jo adresas;
. valstybinės reikšmės keliai, kuriais leidžiama važiuoti: važiuoti vieną kartą konkrečiu maršrutu (nurodomi maršruto pradžios ir pabaigos punktų adresai arba pasienio kontrolės punktų pavadinimai ir valstybinės reikšmės kelių numeriai) arba važiuoti mėnesiui ar metams visais valstybinės reikšmės keliais;
. važiavimo sąlygos;
. duomenys apie didžiagabaritę ir (ar) sunkiasvorę transporto priemonę:
. rūšis;
. markė, modelis, valstybinis registracijos numeris;
. ašių skaičius, tipas, pakabos tipas, atstumai tarp ašių;
. faktiniai arba didžiausieji leidžiami naudojantis keliais transporto priemonės ar jų junginio techniniai parametrai su kroviniu (nurodomi tie, kurie yra didesni): ilgis, plotis, aukštis, masė, ašies (ašių) apkrovos;
. krovinio pavadinimas, tipas, masė ir matmenys. 
. Sutikimas yra elektroninis. Sutikimo duomenys, nurodyti Aprašo 14 punkte, išskyrus fizinių asmenų asmens duomenis, skelbiami Direkcijos interneto svetainėje, kad, vykdant valstybinę kelių transporto priežiūrą, būtų galima patikrinti, ar sutikimas galioja. Sutikimo duomenys skelbiami iki sutikimo galiojimo pabaigos. 

 SKYRIUS


. Sutikimus važiuoti pagal važiavimo deklaraciją išduoda Direkcija. Direkcija interneto svetainėje nurodo sąlygas, kurioms esant asmuo, prieš teikdamas važiavimo deklaraciją, numatomą važiavimo maršrutą turi suderinti su Direkcija. 
. Jeigu numatomą važiavimo maršrutą su Direkcija būtina suderinti prieš teikiant važiavimo deklaraciją, asmuo turi kreiptis į Direkciją raštu ar elektroniniu paštu ir nurodyti:
. detalų važiavimo maršrutą, kuriame nurodomi maršruto pradžios ir pabaigos punktų adresai arba pasienio kontrolės punktų pavadinimai ir valstybinės reikšmės kelių numeriai;
. numatomą važiavimo laikotarpį;
. vilkstine važiuojančių didžiagabaričių ir (ar) sunkiasvorių transporto priemonių skaičių;
. kiekvienos didžiagabaritės ir (ar) sunkiasvorės transporto priemonės ilgį, plotį, aukštį, masę su kroviniu, ašių skaičių, tipą (ar vairuojamoji, ar varančioji, ar suporinti ratai), pakabos tipą (ar pakaba pneumatinė ar jai lygiavertė), atstumus tarp ašių ir ašies apkrovos dydžius.
. Direkcija ne vėliau kaip per vieną darbo dieną nuo kreipimosi dėl važiavimo maršruto suderinimo gavimo dienos suderina kreipimesi nurodytą važiavimo maršrutą arba pakeistą važiavimo maršrutą arba motyvuotai atsisako derinti važiavimo maršrutą ir apie tai informuoja asmenį raštu arba elektroniniu paštu. 
. Norint gauti sutikimą važiuoti pagal važiavimo deklaraciją, Direkcijai interneto svetainėje būtina pateikti važiavimo deklaraciją, kurioje nurodomi šie duomenys: 
. didžiagabaritės ir (ar) sunkiasvorės transporto priemonės savininkas ar valdytojas (pavadinimas), jo adresas ir elektroninio pašto adresas (arba savininko ar valdytojo įgalioto asmens elektroninio pašto adresas, kai prašymą teikia įgaliotas asmuo);
. detalus važiavimo vieną kartą maršrutas, kuriame nurodomi maršruto pradžios ir pabaigos punktų adresai arba pasienio kontrolės punktų pavadinimai ir valstybinės reikšmės kelių numeriai;
. važiavimo data ar važiavimo pradžios, jeigu važiuojama ilgiau kaip vieną dieną, data;
. vilkstine važiuojančių transporto priemonių skaičius;
. didžiagabaritės ir (ar) sunkiasvorės transporto priemonės ar vilkstinėje važiuojančių transporto priemonių didžiausi ilgis, plotis, aukštis, masė ir ašies apkrova;
. didžiagabaritės ir (ar) sunkiasvorės transporto priemonės ar jų vilkstinę lydinčios arba vilkstinėje esančios pirmosios ir paskutiniosios transporto priemonės valstybinis registracijos numeris.
. Važiavimo deklaraciją pateikia ir už pateiktų duomenų tikslumą ir teisingumą atsako asmuo (užsienio valstybių ginkluotosioms pajėgoms priklausančių didžiagabaričių ir (ar) sunkiasvorių transporto priemonių atveju įgaliotu asmeniu gali būti laikoma Lietuvos kariuomenė).
. Laikoma, kad sutikimas važiuoti pagal važiavimo deklaraciją yra išduotas nuo važiavimo deklaracijos pateikimo Direkcijai dienos. 

 SKYRIUS


. Turint mėnesiui arba metams išduotą sutikimą, didžiagabaritėmis ir (ar) sunkiasvorėmis transporto priemonėmis galima važiuoti tik tais valstybinės reikšmės keliais, kuriuose eismas laikinai neapribotas ar nenutrauktas ir (ar) šie keliai neuždaryti.
. Didžiagabaričių ir (ar) sunkiasvorių transporto priemonių savininkai ar valdytojai, turėdami sutikimus važiuoti mėnesiui ar metams, privalo laikytis eismo ribojimų, draudžiančių važiuoti tam tikromis transporto priemonėmis arba transporto priemonėmis, kurių faktiniai parametrai yra didesni už nurodytus  informacijoje apie eismo ribojimus, kuri skelbiama Direkcijos interneto svetainėje www.eismoinfo.lt.
. Didžiagabaričių ir (ar) sunkiasvorių transporto priemonių savininkai ar valdytojai, šiomis transporto priemonėmis važiuodami per pervažas ar elektros tinklų apsaugos zonose, privalo vadovautis Pervažų įrengimo ir naudojimo taisyklių, patvirtintų Lietuvos Respublikos susisiekimo ministro 2005 m. sausio 27 d. įsakymu Nr. 3-36 „Dėl Pervažų įrengimo ir naudojimo taisyklių patvirtinimo“, 101 punkto ir Elektros tinklų apsaugos taisyklių, patvirtintų Lietuvos Respublikos energetikos ministro 2010 m. kovo 29 d. įsakymu Nr. 1-93 „Dėl Elektros tinklų apsaugos taisyklių patvirtinimo“, 16.4 papunkčio reikalavimais. Didžiagabaričių ir (ar) sunkiasvorių transporto priemonių savininkams ar valdytojams rekomenduojama iš anksto, prieš teikiant prašymą išduoti sutikimą arba teikiant važiavimo deklaraciją, suderinti su pervažų ir (ar) elektros tinklų valdytojais važiavimo maršrutą. 
. Didžiagabaritės ir (ar) sunkiasvorės transporto priemonės savininkas ar valdytojas (vairuotojas), važiuodamas valstybinės reikšmės keliais, neprivalo transporto priemonėje turėti sutikimo kopijos. Sutikimo duomenys skelbiami Direkcijos interneto svetainėje. Vieno važiavimo metu gali būti naudojamas tik vienas sutikimas. 
. Sutikimo galiojimo laikotarpiu didžiagabaritės ir (ar) sunkiasvorės transporto priemonės savininkas ar valdytojas arba jo įgaliotas asmuo gali kartą per valandą elektroninių ryšių priemonėmis pakeisti sutikime nurodytą transporto priemonę – įrašyti kitos transporto priemonės markę, modelį ir valstybinį registracijos numerį, tačiau neturi būti viršijami sutikime nurodyti transporto priemonės su kroviniu matmenys, masė ir (ar) ašies (ašių) apkrovos:
. sutikime važiuoti vieną kartą didžiagabaritės ir (ar) sunkiasvorės transporto priemonės junginiu, sudarytu iš velkančiosios transporto priemonės ir priekabos (puspriekabės), galima keisti tik velkančiąją transporto priemonę; pavienės transporto priemonės, tai yra automobilio, traktoriaus ar savaeigės mašinos be priekabos (puspriekabės), arba transporto priemonių junginyje esančios priekabos (puspriekabės) keisti negalima;
. sutikime važiuoti mėnesiui arba metams galima keisti bet kurią transporto priemonę: pavienę transporto priemonę, velkančiąją transporto priemonę ir (arba) priekabą (puspriekabę).
. Kai važiuojama turint sutikimą važiuoti pagal važiavimo deklaraciją, kontroliuojantiems pareigūnams pareikalavus turi būti pateikta važiavimo deklaracijos kopija.

 SKYRIUS


. Prieš pateikiant ir (ar) pakraunant krovinius vežti didžiagabarite ir (ar) sunkiasvore transporto priemone būtina įsitikinti, kad yra išduotas sutikimas važiuoti konkrečia didžiagabarite ir (ar) sunkiasvore transporto priemone.
. Didžiagabaričių ir (ar) sunkiasvorių transporto priemonių vykimas per pasienio kontrolės punktus, kuriuose neveikia muitinės postai, iš anksto derinamas su teritorine muitine, kurios veiklos zonoje yra pasienio kontrolės punktas, taip pat su Pasienio kontrolės punktų direkcija prie Susisiekimo ministerijos.
. Vykdant Aprašo nuostatas, fizinių asmenų asmens duomenys tvarkomi vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir kitais asmens duomenų tvarkymą ir privatumo apsaugą reglamentuojančiais teisės aktais. 
. Aprašo nustatyta tvarka pateikti dokumentai ir (arba) jų kopijos saugomi Direkcijoje vadovaujantis Lietuvos vyriausiojo archyvaro tvirtinama bendrųjų dokumentų saugojimo terminų rodykle. Pasibaigus saugojimo terminui, dokumentai ir (arba) jų kopijos sunaikinami vadovaujantis Lietuvos Respublikos dokumentų ir archyvų įstatymo ir Lietuvos vyriausiojo archyvaro tvirtinamų dokumentų tvarkymo ir apskaitos taisyklių nustatyta tvarka.
____________



Pakeitimai:

1.

                    Lietuvos Respublikos susisiekimo ministerija, Įsakymas
                
Nr. 3-16-(E),
2015-01-16,
paskelbta TAR 2015-01-16, i. k. 2015-00695                
Dėl Lietuvos Respublikos susisiekimo ministro 2012 m. balandžio 23 d. įsakymo Nr. 3-289 „Dėl Leidimų važiuoti valstybinės reikšmės keliais didžiagabaritėmis ir (ar) sunkiasvorėmis transporto priemonėmis išdavimo ir mokesčio už važiavimą valstybinės reikšmės keliais tokiomis transporto priemonėmis mokėjimo, administravimo ir kontrolės tvarkos aprašo patvirtinimo“ pakeitimo

2.

                    Lietuvos Respublikos susisiekimo ministerija, Įsakymas
                
Nr. 3-314(1.5E),
2015-07-31,
paskelbta TAR 2015-07-31, i. k. 2015-11794                
Dėl Lietuvos Respublikos susisiekimo ministro 2012 m. balandžio 23 d. įsakymo Nr. 3-289 „Dėl Leidimų važiuoti valstybinės reikšmės keliais didžiagabaritėmis ir (ar) sunkiasvorėmis transporto priemonėmis išdavimo tvarkos aprašo patvirtinimo“ pakeitimo

3.

                    Lietuvos Respublikos susisiekimo ministerija, Įsakymas
                
Nr. 3-297,
2017-07-04,
paskelbta TAR 2017-07-05, i. k. 2017-11527                
Dėl Lietuvos Respublikos susisiekimo ministro 2012 m. balandžio 23 d. įsakymo Nr. 3-289 „Dėl Leidimų važiuoti valstybinės reikšmės keliais didžiagabaritėmis ir (ar) sunkiasvorėmis transporto priemonėmis išdavimo tvarkos aprašo patvirtinimo“ pakeitimo

4.

                    Lietuvos Respublikos susisiekimo ministerija, Įsakymas
                
Nr. 3-598,
2017-12-07,
paskelbta TAR 2017-12-07, i. k. 2017-19719                
Dėl Lietuvos Respublikos susisiekimo ministro 2012 m. balandžio 23 d. įsakymo Nr. 3-289 „Dėl Leidimų važiuoti valstybinės reikšmės keliais didžiagabaritėmis ir (ar) sunkiasvorėmis transporto priemonėmis išdavimo tvarkos aprašo patvirtinimo“ pakeitimo

5.

                    Lietuvos Respublikos susisiekimo ministerija, Įsakymas
                
Nr. 3-237,
2018-05-18,
paskelbta TAR 2018-05-18, i. k. 2018-08050                
Dėl Lietuvos Respublikos susisiekimo ministro 2012 m. balandžio 23 d. įsakymo Nr. 3-289 „Dėl Leidimų važiuoti valstybinės reikšmės keliais didžiagabaritėmis ir (ar) sunkiasvorėmis transporto priemonėmis išdavimo tvarkos aprašo patvirtinimo“ pakeitimo

6.

                    Lietuvos Respublikos susisiekimo ministerija, Įsakymas
                
Nr. 3-539,
2019-12-06,
paskelbta TAR 2019-12-06, i. k. 2019-19711                
Dėl Lietuvos Respublikos susisiekimo ministro 2012 m. balandžio 23 d. įsakymo Nr. 3-289 „Dėl Leidimų važiuoti valstybinės reikšmės keliais didžiagabaritėmis ir (ar) sunkiasvorėmis transporto priemonėmis išdavimo tvarkos aprašo patvirtinimo“ pakeitimo

7.

                    Lietuvos Respublikos susisiekimo ministerija, Įsakymas
                
Nr. 3-495,
2020-08-31,
paskelbta TAR 2020-08-31, i. k. 2020-18236                
Dėl Lietuvos Respublikos susisiekimo ministro 2012 m. balandžio 23 d. įsakymo Nr. 3-289 „Dėl Leidimų naudotis valstybinės reikšmės keliais važiuojant didžiagabaritėmis ir (ar) sunkiasvorėmis transporto priemonėmis išdavimo ir naudojimo tvarkos aprašo patvirtinimo“ pakeitimo

8.

                    Lietuvos Respublikos susisiekimo ministerija, Įsakymas
                
Nr. 3-296,
2022-06-10,
paskelbta TAR 2022-06-10, i. k. 2022-12618                
Dėl Lietuvos Respublikos susisiekimo ministro 2012 m. balandžio 23 d. įsakymo Nr. 3-289 „Dėl Leidimų naudotis valstybinės reikšmės keliais važiuojant didžiagabaritėmis ir (ar) sunkiasvorėmis transporto priemonėmis išdavimo ir naudojimo tvarkos aprašo patvirtinimo“ pakeitimo

9.

                    Lietuvos Respublikos susisiekimo ministerija, Įsakymas
                
Nr. 3-87,
2023-03-02,
paskelbta TAR 2023-03-02, i. k. 2023-03838                
Dėl Lietuvos Respublikos susisiekimo ministro 2012 m. balandžio 23 d. įsakymo Nr. 3-289 „Dėl Leidimų naudotis valstybinės reikšmės keliais važiuojant didžiagabaritėmis ir (ar) sunkiasvorėmis transporto priemonėmis išdavimo ir naudojimo tvarkos aprašo patvirtinimo“ pakeitimo


